|  |
| --- |

| Center for Dagtilbud Skoler Fritid og Idræt |
| --- |

| Staben for læringBirkedalsvej 273000 HelsingørCvr nr. 64 50 20 18Dato 08.10.2021**Kirsti Rudbeck Clausen**KonsulentMobil 25 31 27 80www.helsingor.dk |
| --- |

|  |
| --- |

# Høring om lukkedage i 2022 og opfølgning på den første evaluering om corona

Kære dagtilbud, skoler og fritidstilbud

Vi sender hermed følgende i høring hos jer:

* Lukkedage i 2022 (til høring i A-MED og bestyrelser)
* Opfølgning på den første evaluering af erfaringer fra nedlukning og genåbning i dagtilbud, skoler og fritidstilbud (til høring i A-MED, ikke bestyrelser).

Svarfristen for begge høringer er **fredag den 29. oktober 2021**, men vi sætter stor pris på, hvis I sender dem så snart, de er klar. Svarene skal I sende til krr08@helsingor.dk.

**Lukkedage 2022**

Børne- og Uddannelsesudvalget har besluttet at sende følgende forslag om lukkedage i høring hos A-MED og bestyrelser i dagtilbud:

27. maj 2022 (fredag efter Kr. Himmelfartsdag), 22.-23. december samt 27., 28, 29. og 30. december 2022.

Følgende dage sendes i høring hos A-MED og bestyrelser i SFO og klub:

27. maj 2022 (fredag efter Kr. Himmelfartsdag), 21.-23. december samt 27., 28, 29. og 30. december 2022.

Sagen fra seneste udvalgsmøde er vedlagt.

Bemærk, at dagtilbuddene denne gang får 7 og skolerne 8 lukkedage i høring frem for almindeligvis 5. Det skyldes, at hhv. to og tre af de faste lukkedage (den 24. og 31. december samt grundlovsdag den 5. juni) i 2022 falder på weekenddage. Da I budgetmæssigt er blevet trukket for dagene, skal vi derfor finde nogle andre dage. Se mere herom nedenfor under ”Baggrund om lukkedage”.

**Baggrund om lukkedage**

Børne- og Uddannelsesudvalget har i foråret besluttet at sende fem forslag til lukkedage i høring (23., 27.,28., 29. og 30. december). Denne høring er beklageligvis ikke blevet foretaget.

I efteråret bliver DSFI opmærksom på, at to af de faste lukkedage, den 24. december og den 31. december, i 2022 falder på weekenddage, selvom I budgetmæssigt er blevet trukket for dagene. På den baggrund har Børne- og Uddannelsesudvalget nu besluttet at sende to yderligere lukkedage i høring, den 27. maj 2022 (fredag efter Kr. Himmelfartsdag) og den 22. december 2022. Derudover bliver vi opmærksomme på, at også Grundlovsdag, der er fast lukkedag på SFO- og klubområdet, falder på en weekend. Derfor har Børne- og Uddannelsesudvalget også besluttet at sende en yderligere lukkedag for SFO og klub, den 21. december 2022, i høring hos jer.

Denne høring består derfor af tre dele:

* De fem almindelige variable lukkedage (23., 27.,28., 29. og 30. december)
* To yderligere lukkedage for dagtilbud, SFO og klub i stedet for juleaftensdag og nytårsaftensdag (27. maj og 22. december)
* En yderligere lukkedag for SFO og klub i stedet for grundlovsdag (21. december).

**Opfølgning på evaluering af corona nedlukning og genåbning**

Høringen omhandler vedlagte notat om opfølgning på evalueringen af den første coronanedlukning og genåbning. Det er baseret på tilbagemeldinger fra ledere på dagtilbud-, skole- og fritidsområdet i august 2021.

Med venlig hilsen

Kirsti Rudbeck Clausen

| Skriv sikkert til Helsingør Kommune via [helsingor.dk/digitalpost](https://helsingor.dk/digitalpost)På [helsingor.dk/databeskyttelse](http://www.helsingor.dk/databeskyttelse) finder du oplysninger om, hvordan kommunen behandler personoplysninger samt kontaktoplysninger på vores databeskyttelsesrådgiver. |
| --- |